Rossiyada markaziy osiyolik ishchilar o‘rtasida ommaviy mushtlashuv ro‘y berdi (video)

15 iyun kuni Rossiyaning Yoqutiston Respublikasi poytaxti Yakutsk shahrida huquq-tartibot idoralari xodimlari qurilayotgan turar joy binolardan birida ro‘y bergan ommaviy mushtlashuv ishtirokchilarini qo‘lga oldi. Bu haqda Yakutia.info xabar bergan. Ma'lumotlarga ko‘ra, mushtlashuvda Tojikiston va O‘zbekiston fuqarolari qatnashgan.
“Politsiyachilar avtobusga juda ko‘plab kishilarni joylashtirdi, ulardan biri esa qochib ketishga muvaffaq bo‘ldi”, - deya xabar qilgan guvohlardan biri. Tojik hamjamiyati ma'lumotlariga ko‘ra, ommaviy mushtlashuv qum uchun kichik paqir sabab ro‘y bergan.
“Ikki yosh yigit qum solish uchun mo‘ljallangan paqirni bo‘lisha olmadi. Ular mushtlashuvni boshlashdi, keyin bu jarayonga tomonlarning do‘stlari qo‘shildi. Politsiyachilar ularni ushlashdi, suhbat o‘tkazishdi va qo‘yib yuborishdi”, - deya News.Ykt.ru’ga izoh bergan Yoqutistonning “Somoniyon” hamjamiyati raisi Muzafar Sangaliyev.